На основу члана 14. и члана 39. ст. 2. и 3. Закона о процени утицаја на животну средину („Службени гласник РС“, број: 94/24),  Општинска управа општине Врњачка Бања -  Одељење за урбанизам, еколошке,  имовинско-правне и стамбене послове даје следеће


                                                ОБАВЕШТЕЊЕ

Обавештавају се јавност и заинтересовани органи и организације да је овај орган донео Решење којим се утврђује да није потребна процена утицаја на животну средину пројекта „Постројење за складиштење и третман неопасног пластичног отпада“, на кп бр: 3049/23 КО Врњачка Бања, на територији Општине Врњачка Бања, носиоца пројекта, Друштво с ограниченом одговорношћу „МЕТАЛОПЛАСТИКА СРЕЋКОВИЋ“ Врњци, ул. Моравска долина 1А, 36217 Врњци, заведен под бројем 004162511  2026 08083 004 005 000 001. 
Увид у донето Решење може се извршити сваког радног дана од 11-13 часова у просторијама Општинске управе општине Врњачка Бања, канцеларији број 52, Крушевачка бр: 17а, као и на службеном сајту Општине Врњачка Бања, у року од 15 дана од дана објављивања овог обавештења у штампаним дневним новинама. 

Заинтересована јавност може изјавити жалбу Министарству заштите животне средине РС на предметно Решење, у року од 15 дана од дана објављивања обавештења у штампаним дневним новинама. 

